
10 DR 31.10.2019 

 

 

 Ini turut diusahakan supaya Angkatan Tentera kita dilihat sebab mereka yang 
melakukan penyelewengan itu mereka bukan yang bertugas sepanjang masa tetapi 
orang-orang yang bertanggungjawab terutamanya misalnya dalam land swap disebut 
oleh Tan Sri Ambrin Buang kehendak politik mengatasi kehendak keselamatan. Maka ini 
secara detail yang dibuat oleh jawatankuasa itu dan kita sedang bertindak dan 
membetulkan keadaan itu supaya kementerian ini menjadi hebat pada masa yang akan 
datang.  

 Tuan Lim Kit Siang [Iskandar Puteri]: Terima kasih, Tuan Yang di-Pertua.  
Sebelum itu kita mengalu-alukan pelawat-pelawat kita pelajar-pelajar daripada Maktab 
Mahmud Bandar Baharu dan Kolej Vokasional Kangar... [Tepuk] 

 

3. Tuan Lim Kit Siang [Iskandar Puteri] minta Menteri Perdagangan 
Antarabangsa dan Industri menyatakan, status terkini semakan Dasar Automotif 
Nasional. 

 Timbalan Menteri Perdagangan Antarabangsa dan Industri [Dr. Ong Kian 
Ming]: Terima kasih atas soalan yang dibangkitkan oleh Yang Berhormat Iskandar Puteri 
mengenai status terkini Dasar Automotif Nasional ataupun National Automotive Policy 
(NAP), dengan izin. 

 Tuan Yang di-Pertua, sejajar dengan arus perubahan industri automotif global 
kajian semula NAP adalah perlu bagi memastikan industri automotif tempatan terus kekal 
berdaya saing selaras dengan perkembangan teknologi masa hadapan dalam sektor 
automotif dan juga mobiliti. Kajian semula Dasar Automotif Nasional ataupun National 
Automotive Policy 2014 yang dimulakan sejak Februari tahun 2018 bertujuan untuk 
menambah baik NAP sedia ada dengan memperkenalkan elemen-elemen teknologi baru 
selaras dengan perkembangan teknologi masa hadapan seperti next generation vehicle 
(NxGV), mobility as a service (MaaS) dan juga Industrial Revolution 4.0, dengan izin. 

 Kajian semula ini turut memberi fokus kepada pembangunan industri automotif 
tempatan seperti pembangunan syarikat-syarikat tempatan ataupun local vendor 
development programme, aktiviti penyelidikan dan pembangunan dari segi R&amp;D, 
peningkatan eksport termasuk mengambil kira cadangan projek kereta nasional baru. 

 Secara kesimpulannya, kajian semula NAP digubal bagi meneruskan 
pembangunan sektor automotif tempatan dan keseluruhan ekosistemnya.  Usaha-usaha 
yang khusus diberi penekanan bagi menggalakkan pembangunan teknologi NxGV, MaaS 
dan juga IR 4.0 dalam sektor automotif tempatan supaya Malaysia tidak ketinggalan 
dalam memasarkan produk-produk automotif ke peringkat antarabangsa. 

 Tuan Yang di-Pertua, dalam melaksanakan kajian semula NAP, pandangan dan 
input daripada industri tempatan, kementerian, agensi kerajaan dan juga stakeholder 
yang lain berkaitan telah diambil kira bagi memastikan cadangan-cadangan yang 
dikemukakan dapat memberi manfaat sepenuhnya kepada industri automotif.  Secara 
keseluruhan, kajian semula NAP menerima maklum balas yang positif daripada pihak 
berkepentingan. 

■1050 

 Langkah-langkah yang diperkenalkan di bawah kajian semula NEP akan 
dibangunkan secara bersama melalui konsultasi berterusan ataupun ongoing 
consultation.  Kajian semula NEP kini berada di peringkat akhir di mana sesi konsultasi 
dengan kesemua pihak berkepentingan termasuk pihak industri telah selesai 
dilaksanakan.   

Di mana kita telah melibatkan konsultasi dengan 15 syarikat pengeluar 
kenderaan vendor dan juga syarikat lepasan jualan ataupun after sales service dan juga 
19 kementerian dan agensi telah dirujuk dalam semakan dasar ini. Pembentangan 
kepada Jemaah Menteri akan dilaksanakan dalam masa terdekat. NEP dijangka akan 
diumumkan pada akhir tahun ini juga. Terima kasih. 

 Tuan Lim Kit Siang [Iskandar Puteri]: Adakah dasar baru ini akan meliputi 
polisi baru untuk kenderaan lama yang biasa dikategorikan sebagai ELV seperti yang 
dirancang dalam dasar-dasar sebelum ini? 

 Dr. Ong Kian Ming: Terima kasih atas soalan tambahan yang dikemukakan.  
Dalam NEP review 2019, tidak ada apa-apa polisi yang akan dibentangkan untuk end of 
life vehicle yang disebut tadi oleh Yang Berhormat Iskandar Puteri. Oleh sebab suasana 
di Malaysia tidak begitu sesuai untuk memperkenalkan polisi end of life ini, oleh sebab 



Ini turut diusahakan supaya Angkatan Tentera kita dilihat sebab mereka yang melakukan penyelewengan itu mereka bukan yang bertugas sepanjang masa tetapi orang-orang yang bertanggungjawab terutamanya misalnya dalam land swap disebut oleh Tan Sri Ambrin Buang kehendak politik mengatasi kehendak keselamatan. Maka ini secara detail yang dibuat oleh jawatankuasa itu dan kita sedang bertindak dan membetulkan keadaan itu supaya kementerian ini menjadi hebat pada masa yang akan datang. Tuan Lim Kit Siang [Iskandar Puteri]: Terima kasih, Tuan Yang di-Pertua. Sebelum itu kita mengalu-alukan pelawat-pelawat kita pelajar-pelajar daripada Maktab Mahmud Bandar Baharu dan Kolej Vokasional Kangar... [Tepuk]. 3. Tuan Lim Kit Siang [Iskandar Puteri] minta Menteri Perdagangan Antarabangsa dan Industri menyatakan, status terkini semakan Dasar Automotif Nasional. Timbalan Menteri Perdagangan Antarabangsa dan Industri [Dr. Ong Kian Ming]: Terima kasih atas soalan yang dibangkitkan oleh Yang Berhormat Iskandar Puteri mengenai status terkini Dasar Automotif Nasional ataupun National Automotive Policy (NAP), dengan izin. Tuan Yang di-Pertua, sejajar dengan arus perubahan industri automotif global kajian semula NAP adalah perlu bagi memastikan industri automotif tempatan terus kekal berdaya saing selaras dengan perkembangan teknologi masa hadapan dalam sektor automotif dan juga mobiliti. Kajian semula Dasar Automotif Nasional ataupun National Automotive Policy 2014 yang dimulakan sejak Februari tahun 2018 bertujuan untuk menambah baik NAP sedia ada dengan memperkenalkan elemen-elemen teknologi baru selaras dengan perkembangan teknologi masa hadapan seperti next generation vehicle (NxGV), mobility as a service (MaaS) dan juga Industrial Revolution 4.0, dengan izin. Kajian semula ini turut memberi fokus kepada pembangunan industri automotif tempatan seperti pembangunan syarikat-syarikat tempatan ataupun local vendor development programme, aktiviti penyelidikan dan pembangunan dari segi R&D, peningkatan eksport termasuk mengambil kira cadangan projek kereta nasional baru. Secara kesimpulannya, kajian semula NAP digubal bagi meneruskan pembangunan sektor automotif tempatan dan keseluruhan ekosistemnya. Usaha-usaha yang khusus diberi penekanan bagi menggalakkan pembangunan teknologi NxGV, MaaS dan juga IR 4.0 dalam sektor automotif tempatan supaya Malaysia tidak ketinggalan dalam memasarkan produk-produk automotif ke peringkat antarabangsa. Tuan Yang di-Pertua, dalam melaksanakan kajian semula NAP, pandangan dan input daripada industri tempatan, kementerian, agensi kerajaan dan juga stakeholder yang lain berkaitan telah diambil kira bagi memastikan cadangan-cadangan yang dikemukakan dapat memberi manfaat sepenuhnya kepada industri automotif. Secara keseluruhan, kajian semula NAP menerima maklum balas yang positif daripada pihak berkepentingan. #1050 Langkah-langkah yang diperkenalkan di bawah kajian semula NEP akan dibangunkan secara bersama melalui konsultasi berterusan ataupun ongoing consultation. Kajian semula NEP kini berada di peringkat akhir di mana sesi konsultasi dengan kesemua pihak berkepentingan termasuk pihak industri telah selesai dilaksanakan. Di mana kita telah melibatkan konsultasi dengan 15 syarikat pengeluar kenderaan vendor dan juga syarikat lepasan jualan ataupun after sales service dan juga 19 kementerian dan agensi telah dirujuk dalam semakan dasar ini. Pembentangan kepada Jemaah Menteri akan dilaksanakan dalam masa terdekat. NEP dijangka akan diumumkan pada akhir tahun ini juga. Terima kasih. Tuan Lim Kit Siang [Iskandar Puteri]: Adakah dasar baru ini akan meliputi polisi baru untuk kenderaan lama yang biasa dikategorikan sebagai ELV seperti yang dirancang dalam dasar-dasar sebelum ini? Dr. Ong Kian Ming: Terima kasih atas soalan tambahan yang dikemukakan. Dalam NEP review 2019, tidak ada apa-apa polisi yang akan dibentangkan untuk end of life vehicle yang disebut tadi oleh Yang Berhormat Iskandar Puteri. Oleh sebab suasana di Malaysia tidak begitu sesuai untuk memperkenalkan polisi end of life ini, oleh sebab.